உதாரணமாக, உடலின் குறிப்பிட்ட பகுதிகளுக்கு மருந்துகளை கொண்டு சென்று நோய்களுக்கு சிகிச்சை அளிக்கக்கூடிய நானோ மீன்கள் மருந்துகளை செலுத்திய பிறகு உலோகத்தால் ஆன அவற்றை உடலில் இருந்து எப்படி நீக்குவது என்பது குறித்த ஆய்வுகளை தற்போது மேற்கொண்டு வருகிறது ஆய்வாளர் லீயின் ஆய்வுக்குழு. அதற்கான ஒரு வழியாக, இயற்கையாக மக்கும் தன்மைகொண்ட (Biodegradable) பொருட்களைக் கொண்டு நானோ மீன்களை உருவாக்குவதன் மூலம், மருந்துகளை கொண்டு செல்லுதல் அல்லது அறுவை சிகிச்சை செய்தல் போன்ற மருத்துவச் செயல்பாடுகளை மேற்கொண்டு முடித்த பின் நானோ மீன்கள் தானாகவே மக்கி அழிந்துபோகும் என்பது குறிப்பிடத்தக்கது.